Diari Oficial de la Generalitat Valenciana


Sumari del DOGV 4116, del 29-10-2001 (2001/9934)

RESOLUCIÓ de 4 d'octubre de 2001, de la Universitat d'Alacant, per la qual es convoquen a concurs places de cossos docents universitaris.
-----------------------------------------------------------------------------------------------------------------------------------------

### Dades del document

Número de DOGV
:   4116

Data del DOGV
:   29-10-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/9934


Data del document
:   04-10-2001

Organisme emissor
:   Universitat d'Alacant

Tipus de document
:   Resolució

Descriptors 

:   * concurs administratiu
    * personal docent
    * universitat

RESOLUCIÓ de 4 d'octubre de 2001, de la Universitat d'Alacant, per la qual es convoquen a concurs places de cossos docents universitaris. [2001/F9934]
  
D'acord amb el que disposa l'Estatut d'aquesta universitat, aprovat pel Decret 107/1985, de 22 de juliol (Diari Oficial de la Generalitat Valenciana de 26 de setembre), i d'acord amb el que disposa l'article 38.2 de la Llei 11/1983, de 25 d'agost, i l'article 2.4 del Reial Decret 1.888/1984, de 26 de setembre, aquest Rectorat acorda:
  
Convocar a concurs les places que s'esmenten en l'annex I d'aquesta resolució, d'acord amb les bases següents:
  
Primera
  
Aquests concursos es regiran pel que disposa la Llei 11/1983, de 25 d'agost (BOE de l'1 de setembre); la Llei 17/1993, de 23 de desembre (BOE del 24), sobre l'accés a determinats sectors de la funció pública dels nacionals dels altres estats membres de la Comunitat Europea; els articles 2 i 4 del Reial Decret 766/1992, de 26 de juny (BOE del 30), el Reial Decret 1.888/1984, de 26 de setembre (BOE del 26 d'octubre); el Reial Decret 1.427/1986, del 13 de juny (BOE de l'11 de juliol); l'Ordre de 28 de desembre de 1984 (BOE del 16 de gener de 1985), i el que no és previst en aquestes normes, per la legislació general vigent de funcionaris civils de l'estat.
  
Segona
  
Per a ser admesos en aquests concursos, les persones aspirants hauran de tenir els requisits següents:
  
a) Tenir nacionalitat espanyola o de qualsevol estat membre de la Unió Europea o la nacionalitat dels estats en els quals, en virtut dels tractats internacionals establerts per la Comunitat Europea i ratificats per Espanya, siga d'aplicació la circulació lliure de treballadors en els termes en què estiga definida en el tractat constitutiu de la Comunitat Europea. També podran participar el cònjuge, descendents del cònjuge, dels espanyols i dels nacionals d'altres estats membres de la Unió Europea, sempre que no estiguen separats del dret, menors de 21 anys o majors de la dita edat que visquen a les seues expenses.
  
Aquest últim benefici serà igualment d'aplicació a familiars de nacionals d'altres estats quan així es preveja en els tractats internacionals celebrats per la Comunitat Europea i ratificats per Espanya.
  
b) Tenir més de 18 anys i menys de 65.
  
c) No haver estat separat, mitjançant expedient disciplinari, del servei de l'administració de l'estat o de l'administració autonòmica, institucional o local, ni estar inhabilitat per a l'exercici de les funcions públiques. Els aspirants la nacionalitat dels quals no siga l'espanyola no hauran d'estar sotmesos a sanció disciplinària o condemna penal que impedisca, en el seu estat, l'accés a la funció pública.
  
d) No tenir cap malaltia, ni cap limitació física o psíquica, incompatible amb l'execució de les funcions corresponents a professor d'universitat.
  
Tercera
  
Els aspirants, a més, hauran de tenir les condicions específiques que s'assenyalen en l'article 4, 1 o 2 del Reial Decret 1.888/1984, de 26 de setembre, i les disposicions transitòries tercera i quarta del mateix Reial Decret, segons la categoria de la plaça i el tipus de concurs, els requisits acadèmics que a continuació s'assenyalen:
  
a) Per a concursar a les places de catedràtic d'universitat, s'ha d'estar en possessió del títol de doctor i complir les condicions assenyalades en l'article 4, apartat 1, lletra c, del Reial Decret 1.888/1984, de 26 de setembre.
  
b) Per a concursar a les places de professor titular d'universitat, s'ha d'estar en possessió del títol de doctor i complir les condicions assenyalades en l'article 37, apartat 4, de la Llei 11/1983, de 25 d'agost.
  
c) Per a concursar a les places de catedràtic d'escola universitària, s'ha d'estar en possessió del títol de doctor.
  
d) Per a concursar a les places de professor titular d'escola universitària, s'ha d'estar en possessió del títol de llicenciat, d'arquitecte o d'enginyer superior; o del títol de diplomat, arquitecte tècnic o enginyer tècnic en les àrees de coneixement específiques de les escoles universitàries determinades pel Consell d'Universitats.
  
Quarta
  
Les persones que vulguen prendre part en el concurs han d'enviar la sol·licitud corresponent al rector de la Universitat d'Alacant, per qualsevol dels procediments que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini de 20 dies hàbils a partir del dia següent a aquell en què es publique aquesta convocatòria en el Boletín Oficial del Estado, amb una instància segons el model de l'annex II, degudament emplenada, amb els documents següents, que acrediten que té els requisits per a participar en el concurs:
  
a) Fotocòpia del document nacional d'identitat o passaport. Els candidats que no tinguen nacionalitat espanyola hauran d'aportar, a més, un certificat expedit per l'autoritat competent del seu país d'origen que n'acredite la nacionalitat i, si és procedent, els documents que acrediten el vincle de parentiu i el fet de viure a expenses o estar a càrrec del nacional d'un altre estat amb què tinguen el dit vincle. Així mateix, hauran de presentar declaració jurada o promesa d'aquest que no està separat de dret del seu cònjuge i, si és procedent, del fet que l'aspirant viu a les seues expenses o està al seu càrrec.
  
b) Fotocòpia compulsada del títol acadèmic exigit, que si s'ha obtingut en l'estranger haurà de ser homologat a Espanya. Els que tinguen la nacionalitat dels altres estats membres de la Unió Europea poden suplir aquesta homologació per una credencial de reconeixement per a l'exercici de la professió regulada de professor d'universitat, de conformitat amb allò que s'ha establit en el Reial Decret 1.665/1991, de 25 d'octubre (BOE de 22 de novembre) i en les directives 89/48/CEE i 92/51/CEE.
  
c) Certificats que acrediten el compliment dels requisits acadèmics específics que indica la base tercera per a participar en el concurs.
  
d) Resguard que justifique el pagament de 3.520 pessetes en concepte de drets.
  
D'acord amb l'article 5.1 del Reial Decret 1.427/1986, la concurrència dels requisits haurà d'estar referida sempre a una data anterior a l'acabament del termini fixat per a sol·licitar la participació en el concurs.
  
Els aspirants hauran de justificar l'ingrés de 3.520 pessetes en la Caja de Ahorros del Mediterráneo (CAM) d'Alacant, en el compte número 0540003/71 de l'oficina 3191, i hauran d'indicar, a més del nom i els cognoms, el nombre del concurs.
  
Cinquena
  
En acabar el termini de presentació de sol·licituds, el rector de la Universitat d'Alacant, per qualsevol dels procediments que estableix la Llei de Règim Jurídic de les Administracions Publiques i del Procediment Administratiu Comú, enviarà a tots els aspirants la relació completa de persones admeses i excloses, amb la indicació de les causes d'exclusió. Contra aquesta resolució, després de ser aprovada la llista de persones admeses i excloses, les persones interessades podran presentar reclamació davant el rector en un termini de 15 dies hàbils, comptadors des de l'endemà de la notificació de la relació de persones admeses i excloses. Després de resoldre les possibles reclamacions, la relació adquirirà la condició de definitiva. Aquells que siguen exclosos en la llista definitiva, podran sol·licitar el reintegrament de les taxes per drets d'examen amb una instància dirigida al rector de la Universitat d'Alacant, en la qual s'ha de fer constar, entre altres dades, les de tipus bancari, on es farà efectiva la transferència.
  
Sisena
  
El president de la comissió, dins del termini habilitat reglamentàriament per a la constitució, dictarà una resolució que haurà de ser notificada a totes les persones interessades amb una antelació mínima de 15 dies naturals respecte la data de l'acte per al qual és citada, i seran convocats:
  
a) Tots els membres titulars de la comissió i, en el seu cas, els suplents necessaris per a efectuar l'acte de constitució.
  
b) Totes les persones aspirants admeses a participar en el concurs, per a realitzar l'acte de presentació dels concursants; i s'assenyalarà el dia, l'hora i el lloc de realització de l'acte.
  
Setena
  
En l'acte de presentació, les persones concursants hauran de lliurar al president de la comissió la documentació assenyalada en els articles 9 i 10 del Reial Decret 1.888/1984, de 26 de setembre, modificat pel Reial Decret 1.427/1986, de 13 de juny, en cada cas segons es tracte de concurs o concurs de mèrits. El model de currículum vitae a què es fa referència en aquests articles està publicat per la Resolució de 9 de març de 2001 de la Universitat d'Alacant, en el Boletín Oficial del Estado de 19 d'abril de 2001.
  
Vuitena
  
Els candidats proposats per a la provisió de les places hauran de presentar en la Secretaria General de la universitat, en el termini dels 15 dies hàbils següents al d'acabament de l'actuació de la Comissió, per qualsevol dels mitjans assenyalats en l'article 38.4 de la Llei 30/1992 de 26 de novembre de Règim Jurídic de les Administracions Públiques i del Procediment Administratiu Comú, els documents següents:
  
a) Presentació del títol original exigit en la convocatòria, per a acarar-lo, en el Negociat de Concursos Docents d'aquesta Universitat, solament en el cas que haja aportat amb la sol·licitud, fotocòpia compulsada per un organisme públic que no siga la Universitat d'Alacant.
  
b) Certificat mèdic oficial de no patir cap malaltia ni defecte físic o psíquic per a exercir les funcions corresponents a professor d'universitat, expedit per la Direcció Provincial o la Conselleria, segons convinga, competents en matèria de sanitat.
  
c) Declaració jurada de no haver estat separat de l'administració de l'Estat, institucional o local, ni de les administracions de les comunitats autònomes, en virtut d'expedient disciplinari, i de no trobar-se inhabilitat per a l'exercici de la funció pública.
  
d) Els qui tinguen la condició de funcionaris públics de carrera, estan exempts de justificar els documents i els requisits dels apartats b) i c), i han de presentar el certificat del ministeri o de l'organisme del qual depenguen, acreditatiu de la condició de funcionari i de les circumstàncies que consten en el full de serveis.
  
Alacant, 4 d'octubre de 2001.- El vicerector d'Ordenació Acadèmica i Professorat: Miguel Louis Cereceda.
  
Annex I
  
Concurs número: C. 991
  
Tipus de concurs: concurs
  
Nombre de places: una
  
Cos a què pertany la plaça: Catedràtic d'Universitat (DF02122)
  
Àrea de coneixement: Ciència de la Computació i Intel·ligència Artificial
  
Departament: Ciència de la Computació i Intel·ligència Artificial
  
Activitats a realitzar: Àlgebra i Computació Matricial per a Enginyeria Informàtica.
  
Concurs número: C. 992
  
Tipus de concurs: concurs
  
Nombre de places: una
  
Cos a què pertany la plaça: Professor Titular d'Universitat (DF02259)
  
Àrea de coneixement: Geografia Física
  
Departament: Anàlisi Geogràfica Regional
  
Activitats a realitzar: Geografia dels poblaments vegetals.
  
Concurs número: C. 993
  
Tipus de concurs: concurs
  
Nombre de places: una
  
Cos a què pertany la plaça: Professor Titular d'Universitat (DF02294)
  
Àrea de coneixement: Dret Administratiu
  
Departament: Estudis Jurídics de L'Estat
  
Activitats a realitzar: Docència i Investigació en Dret Administratiu.
  
Concurs número: C. 994
  
Tipus de concurs: concurs
  
Nombre de places: una
  
Cos a què pertany la plaça: Professor Titular d'Escola Universitària (DF02295)
  
Àrea de coneixement: Dret Constitucional
  
Departament: Estudis Jurídics de L'Estat
  
Activitats a realitzar: Col laborar en les tasques docents assignades per l'àrea.
  
Concurs número: C. 995
  
Tipus de concurs: concurs
  
Nombre de places: una
  
Cos a què pertany la plaça: Professor Titular d'Escola Universitària (DF02304)
  
Àrea de coneixement: Llengua Espanyola
  
Departament: Filologia Espanyola, Lingüística General i Teoria de la Literatura
  
Activitats a realitzar: Llengua espanyola: anàlisi de textos
  
Concurs número: C. 996
  
Tipus de concurs: concurs
  
Nombre de places: una
  
Cos a què pertany la plaça: Professor Titular d'Universitat (DF02305)
  
Àrea de coneixement: Lingüística General
  
Departament: Filologia Espanyola, Lingüística General i Teoria de la Literatura
  
Activitats a realitzar: Lingüística general: lingüística aplicada a l'aprenentatge de segones llengües
  
Concurs número: C. 997
  
Tipus de concurs: concurs
  
Nombre de places: una
  
Cos a què pertany la plaça: Catedràtic d'Universitat (DF02330)
  
Àrea de coneixement: Química Orgànica
  
Departament: Química Orgànica
  
Activitats a realitzar: Química orgànica
  
Concurs número: C. 998
  
Tipus de concurs: concurs
  
Nombre de places: una
  
Cos a què pertany la plaça: Professor Titular d'Escola Universitària (DF02341)
  
Àrea de coneixement: Arquitectura i Tecnologia de Computadors
  
Departament: Tecnologia Informàtica i Computació
  
Activitats a realitzar: Docència en Estructura de Computadors i Sistemes Operatius 1.
  
Concurs número: C. 999
  
Tipus de concurs: concurs
  
Nombre de places: una
  
Cos a què pertany la plaça: Professor Titular d'Escola Universitària (DF02342)
  
Àrea de coneixement: Arquitectura i Tecnologia de Computadors
  
Departament: Tecnologia Informàtica i Computació
  
Activitats a realitzar: Docència en Informàtica Bàsica i Fonaments d'Arquitectures de Computadors.
  
Concurs número: C. 1000
  
Tipus de concurs: concurs
  
Nombre de places: una
  
Cos a què pertany la plaça: Professor Titular d'Escola Universitària (DF02343)
  
Àrea de coneixement: Arquitectura i Tecnologia de Computadors
  
Departament: Tecnologia Informàtica i Computació
  
Activitats a realitzar: Docència en Informàtica Bàsica i Sistemes Operatius 2.
  
Concurs número: C. 1001
  
Tipus de concurs: concurs
  
Nombre de places: una
  
Cos a què pertany la plaça: Professor Titular d'Escola Universitària (DF02380)
  
Àrea de coneixement: Treball Social i Serveis Socials
  
Departament: Treball Social i Serveis Socials
  
Activitats a realitzar: Docència en Treball Social i Serveis Socials.
  
Concurs número: C. 1002
  
Tipus de concurs: concurs
  
Nombre de places: una
  
Cos a què pertany la plaça: Catedràtic d'Universitat (DF02387)
  
Àrea de coneixement: Ciència de la Computació i Intel·ligència Artificial
  
Departament: Ciència de la Computació i Intel·ligència Artificial
  
Activitats a realitzar: Matemàtica discreta i Computació paral·lela per a Enginyeria Informàtica.
  
Concurs número: C. 1003
  
Tipus de concurs: concurs
  
Nombre de places: una
  
Cos a què pertany la plaça: Professor Titular d'Universitat (DF02396)
  
Àrea de coneixement: Sociologia
  
Departament: Sociologia II, Psicologia, Comunicació i Didàctica
  
Activitats a realitzar: Docència i Investigació en Tècniques d'Investigació Social
  
Concurs número: C. 1004
  
Tipus de concurs: concurs
  
Nombre de places: una
  
Cos a què pertany la plaça: Professor Titular d'Escola Universitària (DF02397)
  
Àrea de coneixement: Economia Aplicada
  
Departament: Economia Aplicada i Política Econòmica
  
Activitats a realitzar: Docència i investigació en política econòmica